Diari Oficial de la Generalitat Valenciana


Sumari del DOGV 6182, del 12-01-2010 (2010/141)

DECRET 9/2010, de 7 de gener, del Consell, pel qual s'autoritza la implantació d'ensenyaments universitaris oficials de màster a la Universitat de València-Estudi General.
---------------------------------------------------------------------------------------------------------------------------------------------------------------------------

### Versions

 15/05/2010 - Actualitat  Text inicial: 13/01/2010 - 14/05/2010 

### Dades del document

Número de DOGV
:   6182

Data del DOGV
:   12-01-2010

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2010/141


Data del document
:   07-01-2010

Organisme emissor
:   Conselleria d'Educació

Tipus de document
:   Decret

Correcció d'errades

 Descriptors 

:   * Universitat de València
    * universitat
    * ensenyament superior
    * centre d'ensenyament
    * legislació

![](assets/imgs/icones/ico_informacio.svg)

Els textos consolidats de les normes són de caràcter informatiu i no tenen valor jurídic.

TEXT CONSOLIDAT

 

**Última revisió 15.05.2010**

 

**DECRET 9/2010, de 7 de gener, del Consell, pel qual s'autoritza la implantació d'ensenyaments universitaris oficials de màster a la Universitat de València-Estudi General**

 

**[(DOCV núm. 6182 de 12 de gener)](http://www.docv.gva.es/datos/2010/01/12/pdf/2010_141.pdf)** **Ref. 000197/2010**

 

La Llei Orgànica 6/2001, de 21 de desembre, d'Universitats, en l'article 37, estructura els ensenyaments universitaris oficials en tres cicles: grau, màster i doctorat, i en l'article 35 disposa que per a impartir estes ensenyances oficials i expedir els corresponents títols amb validesa en tot el territori nacional les universitats han de tindre l'autorització pertinent de la comunitat autónoma, segons el que disposa la seua legislació, i obtindre la verificació del Consell d'Universitats que l'oportú pla d'estudis s'ajusta a les directrius i condicions establides pel Govern.

D'altra banda, la Resolució de 16 de juliol de 2008, de la Direcció General d'Universitats del Ministeri d'Educació i Ciència, sobre diversos aspectes relatius a les ensenyances de màster i doctorat en la nova ordenació universitària, disposa en l'apartat d) que, a partir del curs 2009-2010, tota l'oferta de màsters realitzada per les universitats espanyoles es farà d'acord amb el que establix el Reial Decret 1393/2007, de 29 d'octubre i, en conseqüència, hauran de sotmetre's al procés de verificació. No obstant aixó, establix una via procedimental extraordinària (procediment abreviat) dirigit a la verificació de màsters ja autoritzats i implantats d'acord amb l'ordenació continguda en el Reial Decret 56/2005, de 21 de gener, sempre que estos hagen obtingut prèviament un informe favorable de l'ANECA o de l'órgan d'avaluació competent de la corresponent comunitat autónoma. El dit procediment es concreta en la Resolució de 28 d'octubre de 2008, de l'esmentada Direcció General d'Universitats.

La Universitat de València-Estudi General ha sol·licitat autorització per a impartir els ensenyaments universitaris oficials de màster que es consignen en l'annex del present decret.

El Consell Valencià d'Universitats i de Formació Superior va ser informat de la proposta d'implantació de les ensenyances en la reunió de 21 de juliol de 2009.

El Consell d'Universitats ha verificat pel procediment abreviat els plans d'estudi dels ensenyaments universitaris oficials de màster que es consignen en l'annex del present decret, i que ja van obtindre en el seu moment autorització per a la seua implantació i posada en funcionament, d'acord amb les disposicions del Reial Decret 56/2005, de 21 de gener, i l'Orde de 15 de setembre de 2005, de la Conselleria d'Empresa, Universitat i Ciència, per la qual s'establix el procediment d'autorització per a la implantació d'estudis universitaris de segon cicle conduents al títol de màster.

Per tot aixó, vistos els articles 8.2 i 35.2 de la Llei Orgànica 6/2001, de 21 de desembre, d'Universitats, modificada per la Llei Orgànica 4/2007, de 12 d'abril; l'article 3, apartat 3, del Reial Decret 1393/2007, de 29 d'octubre, pel qual s'establix l'ordenació dels ensenyaments universitaris oficials, les resolucions de 16 de juliol i de 28 d'octubre de 2008, de la Direcció General d'Universitats del Ministeri d'Educació i Ciència, i l'article 37 de la Llei 4/2007, de 9 de febrer, de la Generalitat, de Coordinació del Sistema Universitari Valencià, a proposta del conseller d'Educació i amb la deliberació prèvia del Consell, en la reunió del dia 7 de gener de 2010,

 

DECRETE

 

**Article 1. Autorització d'ensenyances**

S'autoritza la Universitat de València-Estudi General per a implantar, en el curs 2009/2010, els ensenyaments universitaris oficials de màster que es consignen en l'annex del present decret.

 

**Article 2. Inscripció en el Registre i efectes**

De la present autorització s'informarà el Ministeri d'Educació, per tal que este eleve al Govern la proposta per a l'establiment del caràcter oficial del títol i la seua inscripció en el Registre d'Universitats, Centres i Títols (RUCT), d'acord amb el que disposa l'article 26 del Reial Decret 1393/2007, de 29 d'octubre, pel qual s'establix l'ordenació dels ensenyaments universitaris oficials.

 

**Article 3. Procediment d'avaluació**

Els màsters autoritzats en el present decret se sotmetran a l'acreditació a què es referix l'article 24.2 del Reial Decret 1393/2007, de 29 d'octubre, en un termini de tres anys, en compte dels sis previstos per l'esmentat article, segons el que disposa l'apartat d) de la Resolució de 16 de juliol de 2008, de la Direcció General d'Universitats.

 

**Article 4. Expedició del títol**

Els títols universitaris seran expedits, en nom del rei, pel rector de la Universitat, d'acord amb el que establix la normativa vigent.

 

DISPOSICIÓ ADDICIONAL

 

**Única. Facultats d'aplicació i execució**

Es faculta el conseller d'Educació per a l'aplicació i execució del present decret.

 

València, 7 de gener de 2010

 

El president de la Generalitat,

FRANCISCO CAMPS ORTIZ

 

El conseller d'Educació,

ALEJANDRO FONT DE MORA TURÓN

 

 

ANNEX ****[1]****

 

**Ensenyaments universitaris oficials de màster que s'autoritzen en el curs 2009-2010.**

1. Màster universitari en Continguts i Formats Audiovisuals.

2. Màster universitari en Pensament Filosófic Contemporani.

3. Màster universitari en Planificació i Gestió de Processos Empresarials.

4. Màster universitari en Teledetecció. 

5. Màster universitari en Aproximacions Moleculars en Ciències de la Salut.

6. Màster universitari en Avanços en Investigació i Tractaments en Psicopatologia i Salut.

7. Màster universitari en Investigació i Ús Racional del Medicament.

8. Màster universitari en Neurociències Bàsiques i Aplicades.

9. Màster universitari en Patrimoni Cultural: Identificació, Anàlisi i Gestió.

10. Màster universitari en Psicologia del Treball, de les Organitzacions i dels Recursos Humans. 

11. Màster universitari en Sistemes i Servicis en la Societat de la Informació.

12. Màster universitari en Biodiversitat: Conservació i Evolució.

13. Màster universitari en Gènere i Polítiques d'Igualtat.

14. Màster universitari en Física Avançada.

15. Màster universitari en Estudis Internacionals i de la Unió Europea.

16. Màster universitari en Infermeria Oncológica.

17. Màster universitari en Malalties Parasitàries Tropicals.

18. Màster universitari en Biotecnologia de la Reproducció Humana Assistida.

19. Màster universitari en Creació i Gestió d'Empreses Innovadores i de Base Tecnológica.

20. Màster universitari en Contaminació i Toxicologia Ambientals.

21. Màster universitari en Advocacia.

22. Màster universitari en Desenrotllament, Institucions i Integració Económica. 

23. Màster universitari en Direcció i Planificació del Turisme.

24. Màster universitari en Dret de l'Empresa.

25. Màster universitari en Comptabilitat, Auditoria i Control de Gestió.

26. Màster universitari en Economia Industrial.

27. Màster universitari en Ocupació i Intervenció en el Mercat Laboral.

28. Màster universitari en Fisiologia 

29. Màster universitari en Fisioteràpia dels Processos d'Envelliment: Estratègies Sociosanitàries.

30. Màster universitari en Física Mèdica.

 

**Màsters interuniversitaris:**

1. Màster universitari en Banca i Finances Quantitatives (Universitat del País Basc/Euskal Herriko Unibertsitatea, Universitat de València-Estudi General, Universitat de Castella-la Manxa i Universitat Complutense de Madrid). 

2. Màster universitari en Internacionalització Económica: Integració i Comerç Internacional (Universitat Jaume I de Castelló i Universitat de València Estudi-General).

3. Màster universitari en Química Teórica i Modelització Computacional (Universitat Autónoma de Madrid, Extremadura, Illes Balears, Jaume I de Castelló, Múrcia, Oviedo, Santiago, Universitat de València Estudi-General i Vigo).

4. Màster universitari en Química Sostenible (Jaume I de Castelló, Politècnica de València, Pública de Navarra, Universitat de València-Estudi General, Universitat d'Extremadura, Universitat de Castella-la Manxa i Complutense de Madrid). 

5. Màster universitari en Investigació Matemàtica (Universitat de València Estudi-General i Universitat Politècnica de València).

6. Màster universitari en Traducció Creativa i Humanística (Universitat de València Estudi-General, Universitat d'Alacant i Jaume I de Castelló).

7. Màster universitari en Màrqueting i Investigació de Mercats (Universitat de València Estudi-General, Jaume I de Castelló i Universitat d'Alacant).

8. Màster universitari en Aqüicultura (Universitat de València Estudi-General i Universitat Politècnica de València).

9. Màster universitari en Enginyeria Biomèdica (Universitat de València Estudi-General i Universitat Politècnica de València).

10. Màster universitari en Enginyeria Ambiental (Universitat de València Estudi-General i Universitat Politècnica de València).

11. Màster universitari en Gestió i Promoció del Desenrotllament Local (Universitat de València Estudi-General i Jaume I de Castelló).

12. Màster universitari en Gestió Cultural (Universitat de València Estudi-General i Universitat Politècnica de València).

13. Màster universitari en Cooperació al Desenrotllament (Universitat de València Estudi-General i Jaume I de Castelló).

14. Màster universitari en História Contemporània (Universitat de València Estudi-General, Autónoma de Madrid, Autónoma de Barcelona, Santiago de Compostel·la, Complutense de Madrid, Saragossa, Cantàbria, País Basc i Internacional Menéndez Pelayo).

15. Màster universitari en Gestió de la Qualitat (Universitat de València Estudi-General i Jaume I de Castelló).

16. Màster universitari en Biologia Molecular, Cel·lular i Genètica (Universitat de València y Jaume I).

 

 

---

****[1]****  Text rectificat per la **[Correcció d'errades](http://www.docv.gva.es/index.php?id=26&sig=005439/2010)** publicada en el DOCV núm. 6267 de 14.05.2010. Ref. Base de dades 005439/2010